       На основу члана 3. Одлуке о начину одређивања мртвозорника и утврђивању смрти лица умрлих изван здравствене установе на територији општине Варварин (“Службени гласник општине Варварин“ број 14/2018), 
      Општинска управа општине Варварин дана 02.12.2024. године,  расписује: 


Ј А В Н И     О Г Л А С
за одређивање доктора медицине за стручно утврђивање времена и узрока смрти лица умрлих изван здравствене установе на територији општине Варварин
за 2025.годину


I Расписује се јавни оглас за одређивање до 11 доктора медицине за стручно утврђивање времена и узрока смрти лица умрлих изван здравствене установе за територију општине Варварин (у даљем тексту: мртвозорника), на период од годину дана. 
	II Мртвозорник обавља непосредан преглед лица умрлих изван здравствене установе за целокупну територију општине Варварин, утврђује време и узрок смрти и издаје потврде о смрти, у складу са законом и Одлуком о начину одређивања мртвозорника и утврђивању смрти лица умрлих изван здравствене установе на територији општине Варварин (“Службени лист општине Варварин“, број 14/2018).
	III Право учешћа на јавном огласу имају лица које испуњавају следеће услове:
 - завршен медицински факултет;
 - положен стручни испит;
- искуство од најмање годину дана на пословима доктора медицине;
 - пребивалиште на територији општине Варварин. 

	IV Уз пријаву на јавни оглас кандидати су дужни да доставе:
 1. радну биографију са контакт подацима;
 2. очитану личну карту;
3. оверену копију дипломе о завршеном факултету;
4. оверену копију уверења о положеном стручном испиту;
5. оверену копију дозволе за рад – лиценце издате од надлежне коморе (ако је кандидат у радном односу) или решења о упису у комору (ако кандидат није у радном односу);  
6. доказ о потребном радном искуству на пословима доктора медицине                         (оригинал потврде или уверења издатих од послодавца са ближим описом послова које је лице обављало); 
7. доказ да кандидат није осуђиван (уверење/потврда надлежне полицијске управе);
Напомена: У складу са Законом о општем управном поступку, кандидат може изабрати да давањем писане сагласноси овласти Општинску управу да може, за потребе Конкурса, да прикупи и обради и податке о личности о којима се води службена евиденција (тачка 7.) 



	V Рок за подношење пријава на јавни оглас је 15 дана и почиње да тече наредног дана од дана објављивања јавног огласа на званичној интернет презентацији општине Варварин.
	VI Пријаве на јавни оглас са неопходном документацијом и доказима о испуњености услова подносе се Комисији за спровођење јавног огласа за одређивање мртвозорника у затвореној коверти, непосредном предајом на писарници Општинске управе Општине Варварин или препорученом поштанском пошиљком на адресу: 
Општинска управа општине Варварин Комисија за спровођење јавног огласа за одређивање мртвозорника са назнаком: Пријава на јавни оглас за избор мртвозорника за 2025.годину:
 НЕ ОТВАРАТИ, ул. Марина Мариновића бр.38, 37260Варварин.
	VII Неблаговремене, непотпуне и неразумљиве пријаве неће бити предмет разматрања. 
	VIII Рангирање подносилаца пријава вршиће се применом следећих критеријума: 
- дужина радног искуства у области здравствене заштите и
 - висина просечне оцене на студијама;
	IX Уколико након спроведеног поступка оцењивања приложене документације, поједини кандидати буду подједнако рангирани, Комисија ће са сваким од наведених кандидата обавити усмену проверу и оцену:
- познавања области утврђивања времена и узрока смрти и обдукције умрлих лица у складу са Законом о здравственој заштити и Одлуком о утврђивању времена и узрока смрти лица умрлих изван здравствене установе на територији општине Варварин;
- познавања области попуњавања и достављања потврде о смрти, као и матичних књига умрлих у складу са Законом о матичним књигама и Правилником о поступку издавања потврде о смрти и обрасцу потврде о смрти. 
Комисија оцењује сваког кандидата понаособ, оценом од 1 до 5.
О датуму, времену и месту обављања усмене провере, Комисија обавештава кандидате благовремено, у писаном облику. 
	X Општинско веће ће, на основу мишљења и предлога Комисије за спровођење јавног огласа за одређивање мртвозорника, одредити листу мртвозорника.  
	XI До окончања Огласа и одређивања листе мртвозорника од стране Општинског већа, мртвозорство ће обављати лекари –мртвозорници који су у ранијем периоду одређени за мртвозорнике. 
	XII Пријаве на јавни оглас са достављеном документацијом не враћају се подносиоцима пријава, већ остају у документацији Комисије за спровођење јавног огласа за одређивање мртвозорника. 

